Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: A korlátozás betartását az MFB-nél 2001. évi XX. törvény 8. § (4) bekezdésében foglaltak alapján kell figyelni,
Paragraph Index: 852

f) oszlopban kell feltüntetni (függetlenül attól, hogy szavazatelsõbbségi részvények a tulajdoni, illetve a szavazati arányt eltérítik egymástól). Ahol olyan szavazatelsõbbségi részvények is vannak, amelyek összege nem éri el az egymillió forintot, és a tulajdoni vagy szavazati arány igen csekély (nem ér el három tizedesig sem kimutatható mértéket), ott a hitelintézeteknek nullát kell beírni — de csak a papíron történõ jelentésben — a megnevezés oszlopban *-gal meg kell jelölni az érintett tulajdonosi sorokat, függetlenül attól, hogy az adott sor b) oszlopában szerepel érték. A szavazati arány megállapításánál a szavazati jogot biztosító (szavazatelsõbbségi) részvény szavazati arányához hozzá kell adni a törzsrészvények korrigált mértékû tulajdoni hányadait is.66 Az Arány% megfelelõ oszlopaiban három tizedes pontossággal kell kimutatni a tulajdoni hányadot, illetve szavazati jogot, amely a jegyzett tõkéhez viszonyított arányt jelenti. (A százalék jelét nem kell feltüntetni.) A 31. Osztalékelsõbbségi részvény-tulajdonosok sorban az ilyen címen kibocsátott részvények összesített értékét kell kimutatni. A 32. Visszavásárolt részvények sorban a hitelintézet által visszavásárolt saját részvényeinek névértékét és arányát kell szerepeltetni. A 33. Nem azonosított részvényesek sorban csak a tõzsdén jelen levõ hitelintézetek jelentethetnek meg adatokat a társasági események közötti idõszakban. Itt olyan, a részvénykönyvbe be nem jelent(kez)ett tulajdonosokat és részvényarányokat lehet jelenteni, amelyeket a tõzsde (KELER) nem köteles jelenteni és a hitelintézet sincs tudomása a valódi tulajdonlásról. A 4. sorban kell a fenti szektorok szerinti tulajdonosokat összesíteni. Az Ország szerinti tulajdonosi megoszlást a második táblázatban a részletezésnek megfelelõen szükséges közölni és a részvényesek ország szerinti felsorolását az 5. Összesen sorban kell összegezni. Az ország szerinti felsorolás nem korlátozott. A részletezõ sorokban az adatokat millió forintban (szükség esetén három tizedesjegyig) kell kimutatni. A 4. és 5. Összesen sorok értékének meg kell egyeznie a jegyzett tõke összegével.

Source: https://magyarkozlony.hu/hivatalos-lapok/5135167613e9a9e0c96fdb15e9a7a0f02de6e459/dokumentumok/b179e7c57e3f9dbb434e4bc0fca6646844013f19/letoltes